**Ministru kabineta rīkojuma projekta**

**„****Par neapbūvēta zemesgabala “Dzelzceļa stacija Inčukalns”, Inčukalnā, Inčukalna pagastā, Inčukalna novadā, apbūves tiesības piešķiršanu Inčukalna novada pašvaldībai” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts sagatavots par apbūves tiesības piešķiršanu uz valstij piederoša zemesgabala daļu Inčukalna novada pašvaldībai projekta “Ilgtspējīga mobilitāte pilsētās un ikdienas pārvietošanās Baltijas jūras reģiona pilsētās” īstenošanas vajadzībām.  Rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Dzelzceļa likuma 15.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums “Dzelzceļa stacija Inčukalns”, Inčukalnā, Inčukalna pagastā, Inčukalna novadā (nekustamā īpašuma kadastra numurs 8064 006 0795) sastāv no zemes vienības (zemes vienības kadastra apzīmējums 8064 006 0795) 16.02 ha platībā (turpmāk – valsts zemes vienība).  Valsts zemes vienība nav ierakstīta zemesgrāmatā. Valsts zemes vienība atrodas publiskās lietošanas dzelzceļa infrastruktūras zemes nodalījuma joslā un atbilstoši Ministru kabineta 2010.gada 31.maija rīkojuma Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā” 9.punktam (9.pielikuma 2691.punkts) ir atzīstama par piekrītošu valstij Satiksmes ministrijas personā.  Valsts zemes vienība, pamatojoties uz Dzelzceļa likuma 15.panta pirmo daļu, ar 2017.gada 27.decembra aktu ir nodota valsts akciju sabiedrības “Latvijas Dzelzceļš” valdījumā.  Inčukalna novada dome 2020.gada 16.jūnija vēstulē Nr.ND/3-4/20/NJ-408 vērsās pie Satiksmes ministrijas ar lūgumu iznomāt ar apbūves tiesībām valsts zemes vienības daļu 0.6293 ha aptuvenā platībā (turpmāk – valsts zemes vienības daļa), lai nodrošinātu kvalitatīvu publisko ārtelpu un tās objektu izveidošanu, veidojot unikālus pilsētvides objektus, kas veidoti vienotā stilā, kā arī nodrošinātu labiekārtotu un patīkamu vidi Inčukalna novada iedzīvotājiem un viesiem. Rīgas plānošanas reģiona teritorijā INTERREG projekta “Ilgtspējīga mobilitāte pilsētās un ikdienas pārvietošanās Baltijas jūras reģiona pilsētās” (SUMBA) Inčukalns ir iekļauts kā viens no mobilitātes punktiem, kā rezultātā Inčukalna novada dome vēlas valsts zemes dzelzceļa nodalījuma joslā izbūvēt multifunkcionālu laukumu ar interaktīviem vides objektiem, paredzot iespēju tajā atstāt vieglo automašīnu vai velosipēdu un tālāk doties ar vilcienu.  Valsts akciju sabiedrība “Latvijas Dzelzceļš” ir izteikusi atbalstu Inčukalna novada domes lūgumam.  Dzelzceļa likuma 15.panta otrā daļa noteic, ka valsts publiskās lietošanas dzelzceļa infrastruktūras pārvaldītājs tam valdījumā nodoto valstij piederošo vai piekrītošo zemi var nodot lietošanā vai apgrūtināt ar servitūtiem ēku, būvju, virszemes vai pazemes komunikāciju celtniecībai vai citas saimnieciskās darbības veikšanai. Šajos gadījumos valsts publiskās dzelzceļa infrastruktūras pārvaldītājs rīkojas valsts vārdā. Lēmumu par šajā daļā minētās valstij piederošās vai piekrītošās zemes iznomāšanu ar apbūves tiesībām pieņem Ministru kabinets.  Līdz ar to, lai uz valsts zemes vienības daļu Inčukalna novada pašvaldībai piešķirtu apbūves tiesības, ir nepieciešams izdot Ministru kabineta rīkojumu.  Saskaņā ar likuma “Par pašvaldībām” 15.panta pirmās daļas 2.punktu viena no pašvaldības autonomajām funkcijām ir gādāt par savas administratīvās teritorijas labiekārtošanu un sanitāro tīrību.  Valsts zemes vienības daļa Inčukalna novada pašvaldībai ir nepieciešama autonomās funkcijai veikšanai, sniedzot pakalpojumus, kas ir nepieciešami sabiedrības interesēm un vajadzībām. Piešķirot Inčukalna novada pašvaldībai apbūves tiesību uz valsts zemes vienības daļu INTERREG projekta “Ilgtspējīga mobilitāte pilsētās un ikdienas pārvietošanās Baltijas jūras reģiona pilsētās” (SUMBA) ietvaros, tiks mazināta vai novērsta negatīvā ietekme uz vidi, tiks novērsta vides un piebraucamo ceļu degradēšanās.  Pamatojoties uz Publiskas personas finanšu līdzekļu un mantas izšķērdēšanas novēršanas likuma (turpmāk – Izšķērdēšanas novēršanas likums) 5.panta otro daļu, aizliegums nodot publiskas personas mantu bezatlīdzības lietošanā neattiecas uz gadījumiem, kad citos likumos vai Ministru kabineta noteikumos ir atļauts publiskas personas mantu nodot bezatlīdzības lietošanā.  Ministru kabineta 2017.gada 13.jūnija noteikumu Nr.340 “Kārtība, kādā nodod lietošanā vai apgrūtina valstij piederošo vai piekrītošo zemi publiskās lietošanas dzelzceļa infrastruktūras zemes nodalījuma joslā” 8.punktā noteikts, ka pārvaldītājs var nodot zemi bezatlīdzības lietošanā valsts pārvaldes funkciju veikšanai vai pašvaldības funkciju īstenošanai, kā arī gadījumā, ja tas ir atļauts Izšķērdēšanas novēršanas likumā un netraucē dzelzceļa infrastruktūras attīstībai vai pārvaldītāja darbības nodrošināšanai.  Saskaņā ar Civillikuma 1129.2 pantu, piešķirot apbūves tiesību, jānoteic zemes gabals, uz kuru attiecas apbūves tiesība, savukārt, Civillikuma 1129.3 pantā noteikts, ka apbūves tiesība ir nodibināta un spēkā tikai pēc apbūves tiesības ierakstīšanas zemesgrāmatā. Ņemot vērā minēto, Satiksmes ministrija pēc Ministru kabineta lēmuma pieņemšanas veiks nekustamā īpašuma ierakstīšanu zemesgrāmatā un īpašuma tiesību nostiprināšanu Latvijas valstij Satiksmes ministrijas personā, noteiks valsts zemes vienības daļu, ievērojot Būvniecības likuma un citu normatīvo aktu prasības, un noslēgs līgumu par apbūves tiesības piešķiršanu tā ierakstīšanai zemesgrāmatā.  Izšķērdēšanas novēršanas likuma 6.5 panta pirmajā daļā noteikts, ka publiskas personas neapbūvēta zemesgabala apbūves tiesību var piešķirt par atlīdzību uz laiku, kas nav mazāks par Civillikumā noteikto minimālo apbūves tiesības termiņu un garāks par termiņu, kāds šā likuma 6.1 panta pirmajā daļā vai citos ārējos normatīvajos aktos noteikts publiskas personas zemes nomai.  Izšķērdēšanas novēršanas likuma 6.1 panta pirmā daļa noteic, ka zemes nomas līgumu slēdz uz laiku, kas nav ilgāks par 30 gadiem. Ņemot vērā minēto, Satiksmes ministrijas ieskatā valsts zemes vienība nododama Inčukalna novada domes bezatlīdzības lietošanā uz 30 gadiem.  Pamatojoties uz Civillikuma 1129.7 pantā noteikto, apbūves tiesība izbeidzas pati no sevis līdz ar zemes grāmatās reģistrētā apbūves tiesības termiņa notecējumu. Pēc apbūves tiesības izbeigšanās, ievērojot Civillikuma 1129.9 pantā noteikto, zemes gabala īpašnieks uz apbūves tiesību pamata uzcelto nedzīvojamo ēku (inženierbūvi) iegūst īpašumā bez atlīdzības. Līdz ar to pēc apbūves tiesības izbeigšanās valsts īpašumā Satiksmes ministrijas personā pāries Inčukalna novada pašvaldības izbūvētais multifunkcionālais laukums ar interaktīviem vides objektiem.  Pamatojoties uz Izšķērdēšanas novēršanas likuma 5.panta 3.1 daļu, tiesību subjekts, kuram nodota manta bezatlīdzības lietošanā, nodrošina attiecīgās mantas uzturēšanu, kā arī sedz ar to saistītos izdevumus.  Civillikuma 1129.4 pants noteic, ka apbūves tiesības spēkā esamības laikā apbūves tiesīgajam ir pienākums kā krietnam un rūpīgam saimniekam rūpēties par apbūvei nodoto zemes gabalu un atbildēt kā īpašniekam pret visām trešajām personām. Visas uz apbūvei nodoto zemes gabalu un apbūves tiesību gulošās nastas, apgrūtinājumi un tā uzturēšanai vajadzīgie izdevumi jānes apbūves tiesīgajam.  Likuma “Par nekustamā īpašuma nodokli” 2.panta 2.1 daļa noteic, ka par nekustamā īpašuma īpašnieku šā likuma izpratnē uzskatāms apbūves tiesīgais, ja Nekustamā īpašuma valsts kadastra informācijas sistēmā uz zemesgrāmatā ierakstītas apbūves tiesības pamata reģistrēta ēka vai inženierbūve, savukārt, pamatojoties uz likuma 2.panta septīto daļu, ja nekustamais īpašums atrodas citas personas lietošanā uz likuma vai cita pamata, nekustamā īpašuma nodokļa maksātājs ir attiecīgā nekustamā īpašuma lietotājs (faktiskais lietotājs).  Līdz ar to valsts zemes vienības daļas uzturēšanas izmaksas sedz Inčukalna novada pašvaldība, kā arī uz Satiksmes ministriju negulstas pienākums maksāt nekustamā īpašuma nodokli par valsts zemes vienības daļu.  Pēc valsts zemes vienības daļas noteikšanas un ierakstīšanas zemesgrāmatā Satiksmes ministrija noslēgs līgumu ar Inčukalna novada domi par apbūves tiesības piešķiršanu.  Ņemot vērā iepriekš minēto, Satiksmes ministrija ir izstrādājusi rīkojuma projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts akciju sabiedrība “Latvijas Dzelzceļš”, Inčukalna novada pašvaldība. |
| 4. | Cita informācija | Projekts šo jomu neskar. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus – fiziskas un juridiskas personas. Valsts zemes vienības daļa ir nepieciešama projekta “Ilgtspējīga mobilitāte pilsētās un ikdienas pārvietošanās Baltijas jūras reģiona pilsētās” īstenošanai un uz tās veiktie uzlabojumi un būves nodrošinās labiekārtotu un patīkamu vidi Inčukalna novada iedzīvotājiem un viesiem. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums nākotnē varētu ietekmēt tautsaimniecību, jo, īstenojot projekta “Ilgtspējīga mobilitāte pilsētās un ikdienas pārvietošanās Baltijas jūras reģiona pilsētās”, tiks mazināta vai novērsta vides degradēšanās.  Rīkojuma projekta tiesiskais regulējums administratīvo slogu neietekmē. |
| 3. | Administratīvo izmaksu monetārs novērtējums | Rīkojuma projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas nerada. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumus, kas saistīti ar valsts zemes vienības ierakstīšanu zemesgrāmatā, sedz Satiksmes ministrija. Izdevumus, kas saistīti ar zemes vienības daļas noteikšanu un apbūves tiesību piešķiršanu, sedz Inčukalna novada dome. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība “Latvijas Dzelzceļš”, Inčukalna novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

satiksmes ministrs T.Linkaits

Vīza:

valsts sekretāre I.Stepanova